Das die milten also fruͤge sterbent· die nah prise werbent
Das die milten also fruͤge sterbent· die nah prise werbent·
dc geschiht da von·
dc ir al zekvme· got in himels rume·
wil enbern zestetem ingesinde·
lange lat er si niht leben vf erden· dvrh dc si dort werden·
froͤiden vil gewon·
vnd er mit in schiere· sine koͤre ziere·
da man inne keinen boͤsen vinde·
wc solt ein tvgentloser boͤswiht in gotes himel tron·
er lat in den tot vil lange fliehen· dvrh dc im geziehen·
sol kein ander lon·
wan dc er mit schanden· lebe in sv́nde banden·
vnd dc in dú helle danne slinde·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse